Diari Oficial de la Generalitat Valenciana


Sumari del DOGV 5869, del 14-10-2008 (2008/11205)

RESOLUCIÓ 9 de setembre de 2008, del conseller de Medi Ambient, Aigua, Urbanisme i Habitatge, de la convocatòria d'ajudes destinades al desenvolupament o l'adequació dels programes informàtics d'empreses gestores de residus al llenguatge estàndard E3l i implementació de la tramitació electrònica de documentació en matèria de residus perillosos mitjançant l'aplicació ADCR, efectuada per l'Ordre de 8 de maig de 2008, de la Conselleria de Medi Ambient, Aigua, Urbanisme i Habitatge (DOCV número 5769, de 23 de maig de 2008).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5869

Data del DOGV
:   14-10-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/11349


Data del document
:   09-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * eliminació de residus
    * informàtica aplicada
    * telecomunicació
    * ajuda a les empreses
    * suport econòmic
    * comunicació de dades
    * ajuda pública

RESOLUCIÓ 9 de setembre de 2008, del conseller de Medi Ambient, Aigua, Urbanisme i Habitatge, de la convocatòria d'ajudes destinades al desenvolupament o l'adequació dels programes informàtics d'empreses gestores de residus al llenguatge estàndard E3l i implementació de la tramitació electrònica de documentació en matèria de residus perillosos mitjançant l'aplicació ADCR, efectuada per l'Ordre de 8 de maig de 2008, de la Conselleria de Medi Ambient, Aigua, Urbanisme i Habitatge (DOCV número 5769, de 23 de maig de 2008). [2008/11301]  
L'Ordre de 8 de maig de 2008, de la Conselleria de Medi Ambient, Aigua, Urbanisme i Habitatge, convoca i aprova les bases reguladores de les ajudes gestionades per la Direcció General per al Canvi Climàtic per a l'exercici 2008, per al desenvolupament o adequació dels programes informàtics d'empreses gestores de residus al llenguatge estàndard E3l i implementació de la tramitació electrònica de documentació en matèria de residus perillosos a través de l'aplicació ADCR.  
Conforme a l'article 2, finançament de les ajudes, de l'ordre esmentada, les subvencions es concediran a càrrec de l'aplicació pressupostària 63.64.15.052.08.1, línia T6251000 dels pressupostos de la Generalitat per al 2008, fins a un import global màxim de cent vuitanta mil euros (180.000,00 euros).  
En l'annex de l'ordre s'estableixen les bases per les quals es regula la convocatòria, i la base 2, actuacions objecte d'ajuda, estableix que "es podran concedir ajudes per a actuacions d'inversió consistents en l'adaptació al llenguatge estàndard Environmental Electronic Exchange Languaje (E3L) dels programes o aplicacions informàtiques (programari de gestió) utilitzats per l'empresa en l'elaboració i remissió de documents i informació en matèria de gestió de residus perillosos a la conselleria competent en medi ambient.  
La base 3, despeses subvencionables i període d'execució de la inversió, preveu com a tals els costos externs derivats de l'adaptació del programari utilitzat per l'empresa al llenguatge E3L, incloent els costos externs que, en concepte d'estudi i anàlisi prèvia, resulten directament relacionats i necessaris per a l'adaptació esmentada, sempre que aquests costos es materialitzen en la inversió objecte de subvenció i dins d'aquest exercici econòmic. Quant al període d'execució, la base que ens ocupa disposa que les actuacions subvencionades hauran de ser executades després de la presentació de la sol·licitud de subvenció i estar concloses per a la seua validació formal per la conselleria competent en medi ambient abans del 15 de novembre de 2008.  
La base 4, costos i inversions no subvencionables, preveu de forma expressa les despeses i inversions que no poden ser objecte de subvenció, incloent-hi, entre aquestes, les inversions de substitució o nova compra de maquinari, maquinària i equips informàtics, i accessoris d'aquests.  
La base 5, quantia de les ajudes, disposa que serà el resultat d'aplicar al total de despeses subvencionables el percentatge del 60%, i podrà incrementar-se o, si és el cas, reduir-se el percentatge previst en funció de la consignació pressupostària disponible en l'exercici, respectant-se en tot cas el límit d'aquesta i el límit màxim per beneficiari. Si aplicant el percentatge d'ajuda previst, el total de les subvencions sol·licitades i susceptibles de ser reconegudes resulta inferior al crèdit disponible, la comissió de valoració podrà proposar l'increment del percentatge de subvenció que s'ha d'aplicar tenint en compte els criteris de valoració previstos en aquesta ordre, respectant-se el límit pressupostari i, si és el cas, el màxim per beneficiari.  
D'acord amb la base 7 la concessió de les ajudes, es realitzarà mitjançant el procediment de concurrència competitiva, i la comissió de valoració regulada en la base 11 seleccionarà les sol·licituds que reunisquen els requisits exigits en la convocatòria, proposarà la desestimació d'aquelles que no els complisquen i, una vegada seleccionades les sol·licituds, n'efectuarà la valoració.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Vist quant antecedeix, a proposta de la comissió avaluadora, d'acord amb el que disposa la base 12, resolc:  
Primer. Estimar les sol·licituds presentades i concedir subvenció, en el percentatge del 80% proposat per la comissió, a les empreses beneficiàries que s'indiquen a continuació i la petició de les quals s'ajusta al que estableixen les bases:  
Import total de subvencions concedides en euros: 140,816 €  
Segon. D'acord amb la base 14 de l'annex de l'ordre de convocatòria, el pagament de la subvenció concedida s'efectuarà d'una sola vegada, amb la justificació prèvia de la despesa corresponent i després de la verificació prèvia per part del Servei d'Informàtica de l'adequació realitzada dels programes i sistemes informàtics al llenguatge estàndard E3L.   
Aquestes proves s'hauran de realitzar abans del 15 de novembre de 2008, seguint les instruccions que a aquest fi remeta la Conselleria de Medi Ambient, Aigua, Urbanisme i Habitatge, mitjançant el servei esmentat.  
D'acord amb la base esmentada, el 15 de novembre de 2008, inclusivament, constitueix la data límit per a la presentació de l'imprés de sol·licitud de cobrament i documentació justificativa de la subvenció concedida.  
Contra aquesta resolució, la qual posa fi a la via administrativa, es pot interposar recurs contenciós administratiu en el termini de dos mesos comptadors des de l'endemà de la notificació o publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici de la interposició de recurs potestatiu de reposició davant del conseller de Medi Ambient, Aigua, Urbanisme i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 9 de setembre de 2008.- El conseller de Medi Ambient, Aigua, Urbanisme i Habitatge: José Ramón García Antón.